Marie Human: akteur en soeker. Sy is ŉ vrye gees wat weer wil tuishoort, soos op die verhoë van die Markteater toe sy jonger was. Sy loop terug op die spore van haar lewe, op soeke na betekenis en vryheid.
Angelique Pretorius: ’n beeldskone, talentvolle aktrise in wie se lewe liefde soms uit die pad gestamp word deur naakte ambisie. Haar lewenspad was nie sonder hartseer nie, maar sy het ’n droom: om Hollywood te oorrompel.
Carel-Pieter du Preez: het jonk reeds internasionale roem gesmaak as model, maar het te oud geword vir loopplanke en glanstydskrifte en moet homself nou op eie bodem heruitvind. Hy het ’n droom om ’n sakemagnaat te word en armoede te verlig.